text: আশরাফুল ইসলাম জোহান একজন বাংলাদেশি ফুটবল কসরতকার। ফুটবল কসরত দেখিয়ে তিনি গিনেস বুক অব ওয়ার্ল্ড রেকর্ডসে নিজের নাম লিখিয়েছেন। ১ মিনিটে ১০৪ বার কসরত দেখিয়ে ভারতের ফুটবল কসরতকার আর্কিস প্যাটেলের রেকর্ড ভেঙেছেন আশরাফুল।
  
  প্রাথমিক জীবন
  বাংলাদেশের চট্টগ্রামে জন্মগ্রহণ করা এই ফুটবল কসরতকার চট্টগ্রামের রেডিয়েন্ট স্কুল অ্যান্ড কলেজ থেকে এসএসসি এবং চট্টগ্রাম ক্যান্টনমেন্ট পাবলিক স্কুল অ্যান্ড কলেজ থেকে এইচএসসি পাস করেন। তার পিতা শহীদুল ইসলাম পেশায় একজন ব্যাংকার। 
  পঞ্চম শ্রেণিতে পড়ার সময় টেলিভিশনে কোমল পানীয় পেপসির একটি বিজ্ঞাপনে ফুটবল ফ্রিস্টাইল দেখে অনুপ্রাণিত হন। ইউটিউবে ব্রাজিলের তারকা ফুটবলার রোনালদিনহো ও নেইমার, আর্জেন্টিনার লিওনেল মেসি, পর্তুগালের ক্রিস্টিয়ানো রোনালদোর মতো তারকা ফুটবলারদের কসরত দেখে তিনি ফুটবল কসরতে দক্ষতা অর্জনে আরো মনোযোগী হন।
  
  আরও দেখুন 
  গিনেস ওয়ার্ল্ড রেকর্ড
   জোবেরা রহমান লিনু
   আব্দুল হালিম
  
  তথ্যসূত্র
  
  বিষয়শ্রেণী:গিনেস বিশ্বরেকর্ডধারী বাংলাদেশী
  বিষয়শ্রেণী:গিনেস বিশ্ব রেকর্ড
  বিষয়শ্রেণী:জীবিত ব্যক্তি
  বিষয়শ্রেণী:ফুটবল কসরতকার
  বিষয়শ্রেণী:চট্টগ্রাম জেলার ব্যক্তি
title: আশরাফুল ইসলাম (কসরতকার)